Diari Oficial de la Generalitat Valenciana


Sumari del DOGV 7376, del 07-10-2014 (2014/8934)

Nofificació de la sentència dictada en el procediment de divorci número 1481/2012.
----------------------------------------------------------------------------------

### Dades del document

Número de DOGV
:   7376

Data del DOGV
:   07-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8934


Organisme emissor
:   Jutjat de Primera Instància Número 6 d'Elx

Tipus de document
:   Anunci

Nofificació de la sentència dictada en el procediment de divorci número 1481/2012. [2014/8934]  
Juí divorci contenciós 001481/2012  
Part demandant: Oksana Bezborodova.  
Part demandada: Juan Antonio Bernabé Carmona.  
Sobre: divorcis no consensuats.  
En el juí referenciat s'ha dictat la Sentència número 743/2014, dictada el 21 de juliol de 2014, que té la dispositiva, literalment, com seguix:  
«Dispositiva  
Estime parcialment la demanda presentada per la procuradora Francisca Orts Mógica, en nom i representació d'Oksana Bezborodova, contra Juan Antonio Bernabé Carmona, per la qual cosa:  
1. Es declara el divorci del matrimoni format per ambdós, amb tots els efectes legals, i s'aproven les següents mesures definitives:  
1.1. L'exercici de la pàtria potestat sobre el menor D. B. B. serà exclusiu per la mare.   
L'exercici exclusiu de la pàtria potestat implica l'adopció per la mare de quantes decisions rellevants afecten la seua filla, especialment en l'àmbit educatiu, sanitari, religiós i social.  
Per això, decidirà, de forma exclusiva, sobre l'elecció o el canvi de centre o el model educatiu o les activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si implica algun gasto com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com el mode de dur-lo a terme, sense que, respecte d'això, tinga prioritat el progenitor amb qui es trobara la menor en el moment de ser realitzat; el canvi de domicili; i l'autorització per a l'eixida del territori nacional.  
  
1.2. El menor queda sota la guarda i custòdia exclusiva de sa mare, Oksana Bezborodova.  
1.3. No s'establix cap règim de visites a favor del progenitor no custodi, Juan Antonio Bernabé Carmona.  
1.4. Juan Antonio Bernabé Carmona ha de satisfer, des de la data de la presentació de la demanda (mensualitat 11.2012) i amb caràcter mensual (12 mensualitats anuals), en concepte de pensió d'aliments per al seu fill D., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.   
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o l'organisme que el substituïsca en un futur; esta actualització es produirà de manera automàtica, sense necessitat de requeriment previ, i es considerarà, com a data inicial per a l'actualització, el mes i any en què es fixa, i, com a data final, el mateix mes de l'any en què s'actualitza; este càlcul es pot realitzar mitjançant l'opció ?Vol actualitzar una renda?- de la pàgina web de l'Institut Nacional d'Estadística.  
L'impagament de la pensió anterior podrà ser constitutiu d'un delicte d'abandó de família, previst en l'article 227 del Codi Penal, i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris del seu fill.  
2. Queda dissolt el règim econòmic matrimonial existent.  
3. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este Jutjat (compte del Banco Santander núm. 0706 0000 02 1481 12). També es pot realitzar la consignació per mitjà d'una transferència al número de compte 0049 3569 92 1058134953, i s'haurà d'indicar, en el caseller d'observacions, el número 0706 0000 30 499861. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (DA 15 de la Llei Orgànica 6/1985, d'1 de juliol, del Poder judicial).  
Esta és la meua sentència que pronuncie, mane i firme».  
  
Atés que es desconeix el domicili o la residència actuals de la part demandada, mitjançant la diligència d'ordenació del secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació a Juan Antonio Bernabé Carmona.  
  
Elx, 1 d'octubre de 2014.- El secretari judicial: Francisco Javier García Navarro.